Անդրադառնալով այն մտահոգություններին, թե 300 եվրոյով Փարիզ գնալը կարող է վնասել երկրի հեղինակությանը, Հակոբյանը նշեց. «Ուզում եմ բոլորը հասկանան մի բան՝ ինչի համար են բրենդային հագուստները, թանկարժեք զարդերը, որոնք կրում են, դա ինչ-որ ստատուս ընդգծելու նպատակ ունի միայն: Ես որեւէ մեկի մոտ՝ ո՛չ Հայաստանի ներսում, ո՛չ դրսում, որպես վարչապետի տիկին, իմ ստատուսն ընդգծելու հավելյալ կարիք չեմ տեսնում: Ո՞ւմ մոտ պետք է ես այդ ստատուսը Հայաստանի ներսում ընդգծեմ: Համեմատության եզրով պետք է լինի. գնումներ անելիս կամ հագուստ ընտրելիս՝ ո՞վ պետք է լինի իմ համեմատության եզրը՝ ՀՀ նախկին իշխանավորների կանա՞յք, ովքեր, բոլորս գիտենք, ինչպես են այդ հնարավորությունը ձեռք բերել, որպեսզի ունենան x բրենդի կամ x արժողության զարդեր: Իրենց հե՞տ պետք է համեմատվեմ եւ ձգտեմ իրենց հետ մրցակցության մեջ մտնել. ջնջենք այս տարբերակը: